7.2.2023
RO
Jurnalul Oficial al Uniunii Europene
C 47/127 Miercuri, 6 iulie 2022
58. apreciază inițiativele culturale și pentru tineret, cum ar fi festivalul anual transfrontalier de artă Mirëdita, Dobar Dan, care promovează cooperarea între artiștii și activiștii din Kosovo și Serbia; încurajează autoritățile kosovare și sârbe, inclusiv la nivel local, să continue să se bazeze pe astfel de inițiative pozitive și să utilizeze patrimoniul cultural ca mijloc de apropiere a comunităților diferite; încurajează înființarea unui organism public de radiodifuziune multinațional și multilingv, care să promoveze pacea și reconcilierea în rândul țărilor din Balcanii de Vest, urmând exemplul ARTE; 59. cere UE să consolideze și mai mult politica externă și cooperarea în materie de securitate, diplomația publică și parteneriatele internaționale pentru a realiza progrese în ceea ce privește reconcilierea; salută angajamentul reînnoit al aliaților UE, în special numirea trimișilor speciali ai SUA, Regatului Unit și Germaniei pentru Balcanii de Vest; face apel la el să coopereze și să coordoneze strâns cu trimisul UE, cu scopul de a consolida influența și de a oferi consiliere coerentă și sprijin; 60. recunoaște contribuția importantă a Forței multinaționale de menținere a păcii din Kosovo (KFOR) și a statelor participante la construirea și menținerea unui mediu sigur și securizat pentru toți cetățenii în Kosovo, precum și facilitarea integrării euro-atlantice a Balcanilor de Vest; reamintește importanța KFOR pentru dezvoltarea continuă a Forței de Securitate din Kosovo, furnizând consiliere, formare și consolidare a capacităților; 61.
solicită Comisiei și delegației UE din Kosovo să își intensifice eforturile de sporire a vizibilității și de promovare a rolului, a eforturilor și a beneficiilor unui parteneriat mai strâns între UE și Kosovo;
Reformele socioeconomice 62. salută evoluțiile pozitive în ceea ce privește creșterea economică a Kosovo; salută faptul că Kosovo va beneficia, de asemenea, de piața unică digitală a UE, având în vedere potențialul major al digitalizării pentru dezvoltarea economiei kosovare; 63. salută măsurile luate de guvern pentru a reduce economia informală; regretă, însă, că economia informală de mari dimensiuni a Kosovo continuă să împiedice dezvoltarea sectorului său privat; ia act de existența unei strategii și a unui plan de acțiune corespunzător pentru a trata cauzele care stau la baza acestui caracter informal, dar solicită o punere în aplicare mai eficace; remarcă procentajul mare al fluxului de remitențe ale persoanelor fizice în PIB-ul Kosovo; 64. felicită Kosovo pentru gestionarea cu succes a pandemiei de COVID-19, inclusiv pentru procesul de vaccinare; salută faptul că Kosovo a achiziționat numai vaccinuri produse și certificate de UE/Regatul Unit și de SUA și că se lucrează în continuare pentru ca Kosovo să se califice pentru certificatul digital al UE privind COVID; 65. salută măsurile de urgență ale guvernului și crearea a 25 000 de noi locuri de muncă prin intermediul pachetului de redresare; subliniază, totuși, că asistența pentru grupurile cele mai afectate de pandemie a fost limitată; încurajează Kosovo să ofere un sprijin fiscal bine orientat și temporar, legat de pandemie, pentru gospodăriile și întreprinderile vulnerabile; subliniază că redresarea post-pandemică va depinde în mod semnificativ de capacitatea autorităților de a identifica soluții la provocările structurale și de implementarea eficientă a pachetelor de sprijin economic; 66. consideră oportună decontarea sumelor din pachetul de asistență macrofinanciară în contextul COVID-19, care vizează atenuarea impactului economic al pandemiei și menținerea stabilității macroeconomice, precum și mobilizarea a 14,2 miliarde EUR din IPA III pentru a ajuta partenerii din Balcanii de Vest să îndeplinească cerințele aderării la Uniunea Europeană; 67. subliniază că realizarea reformelor fundamentale și a celor structurale rămâne esențială pentru redresarea și dezvoltarea economică și socială, deoarece eforturile de combatere a corupției, de îmbunătățire a statului de drept, de sporire a transparenței și de consolidare a instituțiilor și a dialogului social vor contribui, de asemenea, la atragerea investițiilor străine directe în țară; invită Kosovo să se alinieze în continuare la acquis-ul UE privind piața unică și invită autoritățile din Kosovo și Comisia să sprijine în continuare întreprinderile mici și mijlocii pentru a dezvolta o economie mai puternică și mai rezilientă; 68. subliniază că aprovizionarea inadecvată și nesigură cu energie electrică este una dintre constrângerile care afectează competitivitatea Kosovo și că lipsa securității energetice generează costuri semnificative pentru întreprinderi și reprezintă un obstacol major în calea atragerii de investiții străine directe de înaltă calitate; îndeamnă Kosovo să își intensifice eforturile pentru a utiliza potențialul de eficiență energetică;